
1.     	כללי
1.1. מסמך זה מפרט את דרישות האיכות אותן נדרש לקיים ספק המספק לכרמוכרום מוצרים, רכיבים ו/או חומרים. דרישות אלו מחייבות בכל ההזמנות של חברת כרמוכרום. במקרה של סתירה, ניגוד או אי התאמה בין דרישות האיכות במסמך זה, לבין המסמכים הישימים שבהזמנה (סימוכי ייצור, מפרטים, תקנים וכדומה) סדר העדיפות יהיה כדלקמן: דרישות ההזמנה, התנאים הכלליים להזמנה, סימוכי הייצור, נספח דרישות זה.  
1.2. סעיף 2 להלן מיועד לכל סוגי האספקות ומחייב את כל ספקי החברה.
1.3. סעיף 3 להלן מפרט דרישות ייחודיות לספקי רכש של יצור מוצרים בקבלנות משנה (קב"מ). 
1.4. סעיף 4 להלן מתייחס לדרישות איכות מספקי רכש חומרים ופריטים קטלוגים (On the shelf items).
1.5. היצרן מחוייב לקיים קוד אתי אירגוני.
1.6. דרישות איכות הלקוח של כרמוכרום מפורטות בנספח A למסמך זה.

2. מערכת האיכות
2.1. הספק מקיים מערכת איכות ותהליכי ייצור שנבדקו ואושרו ע"י חברת כרמוכרום ו/או לקוחותיה. הספק יציג דוחות מבדק הסמכה/תחזוקה מלאים של הגוף ההתעדה למערכת ניהול איכות ומערכות נוספות, על פי דרישת נציג כרמוכרום.
2.2. הספק ידווח לכרמוכרום על כל שינוי בסטטוס ההסמכה (הסרת הסמכה ע"י גוף ההתעדה, אי ביצוע מבדק תחזוקה/הסמכה שנתי ע"י גוף התעדה, מעבר לגוף התעדה אחר וכדומה).
2.3. הספק יאפשר גישה לנציגי חברת כרמוכרום ו/או לקוחותיה ורשויות תחיקתיות לסקירת מערכת האיכות לפי דרישה ובתיאום מוקדם וביצוע בדיקת קבלה במקור למוצרים והשירותים המסופקים לכרמוכרום.
2.4. לא בשימוש
2.5. הספק מתחייב להודיע לחברת כרמוכרום על כל שינוי מהותי בארגון או בתהליך הייצור הישים.
2.6. הספק יקיים מערכת לניהול בקרת תיעוד סימוכי הייצור. הספק אינו רשאי לבצע שינוי כלשהו במסמכי הייצור שסופקו ע"י כרמוכרום. בקשות לשינויים יועברו בכתב להתייחסות כרמוכרום. הספק ישמור את מסמכי האיכות הישימים לתהליך למשך 10 שנים לפחות (אלא אם נכתב אחרת בהזמנה). עבור מוצרים לאלביט אל אופ, תעופה אזרחית-ישמרו המסמכים  לזמן בלתי מוגבל או עד לקבלת אישור כתוב  כי ניתן להשמידם. המסמכים יהיו זמינים לנציגי חברת כרמוכרום, לקוחותיה ורשויות תחיקתיות.
2.7. ציוד המדידה והבדיקה יכויל ע"י מעבדה מוסמכת לפי תקן 17025 ISO לנושאי הכיול הישימים לציוד המכויל.
2.8. מניעת אספקת מוצרים מזויפים
	באחריות הספק ביצוע פעילויות לאימות מקוריות החומרים/פריטים המסופקים לכרמוכרום. הספק יצרף עם כל הזמנה מסמכים המעידים על עקיבות הרכיבים/חומרים הנרכשים עד ליצרן המקורי (ברמה המנתית של היצרן), בהתבסס על תקן AS6174.
2.9	בטיחות המוצר
	באם תמצא דרישה לנקוט בתהליכים הנוגעים לבטיחות המוצר, יוגדר כך בהזמנת הרכש, כולל התהליכים הנדרשים.
2.10 	לספק/קב"מ תרומה להתאמת המוצר לדרישות. לפיכך עליו להיות מודע לכך ולידע את העובדים.


2.11  	הערכת ספקים
	הערכת ספקים מבוצעת תקופתית על ידי כרמוכרום ומבוססת על פרמטרים של איכות, עמידה בלו"ז ובנוסף התייחסות לתיעוד, אריזה ומענה נאות. 
ספק/קב"מ שציונו נמוך מ-86% יתבקש לבצע פעילות מתקנת. במידה ולא תבוצע הפעילות במועד הנדרש יוצא הספק מרשימת הספקים.


3. דרישות איכות ייחודיות לקבלן משנה (קב"מ)-יצור מוצרים
3.1. במידה ונדרש הקבלן לרכוש חומר גלם לצורך יצור מוצרים ואספקתם לכרמוכרום, יספק לחברת כרמוכרום תעודת בחינה מפורטת (COT) של יצרן חומר הגלם. התעודות יהיו חתומות ע"י מבקר מוסמך.  
את החומר יש לרכוש רק מספק המאושר ע"י הלקוח הסופי של כרמוכרום. במידה ואין לקבלן את רשימת המוסמכים , יפנה לכרמוכרום לקבלתה.
3.2. הקב"מ יבצע ביקורת פריט ראשון – FAI  בהתאם לדרישות תקן 9102 AS, במהדורתו האחרונה התקפה. העתק מדו"ח FAI ישלח לכרמוכרום. לאחר אישור FAI, אין לשנות קב"מ, תהליך ו/או חומרים ללא תיאום ואישור נציג איכות כרמוכרום. כל שינוי, דורש ביצוע FAI מלא או חלקי בהתאם לתיאום מראש עם המזמין.
3.3. שרשור דרישות לקב"מ  
הקב"מ אחראי להעביר (לשרשר) את כל דרישות ההזמנה לרבות דרישות האיכות, לכל הספקים וקבלני המשנה המופעלים על ידו לצורך מימוש הזמנה זו. בהזמנות לקבלני המשנה, יצוין בגוף ההזמנה כי המוצר או השירות הינו עבור כרמוכרום. הקב"מ יעזר בקבלני משנה המאושרים ע"י כרמוכרום. לפיכך באחריות הקב"מ לקבל את אישור כרמוכרום לפני העברת המוצרים לקב"מ שלו.
באחריות הקב"מ לבצע בקרה על ספקי המשנה שלו.
חומרי גלם/רכיבים המסופקים ע"י כרמוכרום יזוהו, יסומנו ויאוחסנו בנפרד אצל הספק בליווי תג שמיש שסופק ע"י המזמין.
3.4. ציוד מדידה ובדיקה המסופק על ידי כרמוכרום: הקב"מ ישתמש בציוד מדידה ובדיקה שסופק על ידי כרמוכרום רק לצרכים המוגדרים בהזמנה. הקב"מ אחראי לאחזקתו התקינה, לכיולו ולשלמותו של ציוד זה.
3.5. הקב"מ יבצע ביקורת סופית למנה לפי תכנית דגימה בהתאם לשיטת  ,Nicholas L. Squeglia C=0 Index Value 2.5, אלא אם הוכתב אחרת בהזמנה או סימוכי יצור מצורפים.
3.6. כל חריגה בתוצאות בדיקות המוצרים או התהליך תדווח לחברת כרמוכרום לאישור והחלטה. הקב"מ ידווח לפי דרישה גם על פעילויות מתקנות שביצע לשם מניעת הישנות התקלה. הקב"מ מחויב לדווח לכרמוכרום על כל חריגה מכל סוג שהיא (בח"ג, ברכיב, בחלק, בתכונות קריטיות בתהליך וכדו') אשר לה השפעה על קיום דרישות ההזמנה כגון: עמידה בלו"ז האספקה, נזק לרכוש/ח"ג של המזמין או היעדר יכולת לעמידה בדרישות איכות המוצר.
3.7. הקב"מ יספק לחברת כרמוכרום תעודת איכות מפורטת  (COT) והצהרת איכות (COC) המפרטת את כמות החלקים, את מספר מפרט התהליך המאושר ואת מהדורתו. התעודות יהיו חתומות ע"י מבקר מוסמך.
3.8. המוצרים המסופקים ע"י חברת כרמוכרום לצורך ביצוע התהליך הם ממנת ייצור אחת. על הספק לשמור על עקיבות החלקים ולא לערבב בין מנות הייצור כפי שסופקו.
3.9. במידה ובהזמנת הרכש הוגדרו פריטים קריטיים, מאפייני מפתח ו/או דרישות מיוחדות לחומר או תהליך–יש לפנות למזמין לקבלת הנחיות פעולה/טיפול.
3.10. הקב"מ יודיע לכרמוכרום על כל שינוי בתהליך, מוצר, שירות או אתר יצור, לפני יישום השינוי.


4. דרישות איכות ייחודיות לספק חומרים וקשיחים 
4.1. לפי דרישה יהיה החומר/קשיח מתוצרת יצרנים אשר אושרו ע"י חברת כרמוכרום או לקוחותיה כפי שיצוין בהזמנה. הספק יספק תעודות של יצרן הרכיב (כמצוין בסעיף 2.8).
4.2. חומרי הגלם המסופקים יהיו ממנת ייצור (Heat) אחת. על הספק לשמור על עקיבות החלקים למנת חומר הגלם.
4.3. ספק קשיחים (ברגים/אומים/ דיסקאות וכדומה)  יבצע ביקורת סופית למנה לפי תכנית דגימה בהתאם לשיטת  ,Nicholas L. Squeglia C=0 Index Value 4, אלא אם נדרש אחרת בהזמנה ו/או בסימוכי היצור הישימים.
4.4. הספק יספק לחברת כרמוכרום תעודת בחינה מפורטת (COT) של יצרן חומר הגלם בהתאם לתקן- התעודות יהיו חתומות ע"י מבקר מוסמך. 
4.4.1     במידה ומבוצעת אספקת חומר עבור הלקוחות של כרמוכרום – על פי המצויין בהזמנת הרכש, יש להתייחס -בנוסף לרשום במסמך זה- למסמכים הבאים :
· עבור מוצרי רפאל, יש להתייחס לסעיף 1 בנספח A למסמך זה
· עבור מוצרי אלביט, יש להתייחס לסעיף 2 בנספח A  למסמך זה
4.5. עבור כל חומר מסופק יצורפו למסמכי המשלוח MSDS ו- TDS מעודכנים.
4.6. בכל מקרה בו חומר הגלם בעל אורך חיים מוגבל, באחריות הספק לציין זאת מפורשות ע"ג האריזה ו/או מסמכי האיכות. בכל מקרה חומר הגלם יהיה בעל אורך חיים מינימאלי של 1 שנה לפחות משלב אספקתו לכרמוכרום. במידה ואורך החיים הינו פחות משנה, יש לפנות לכרמוכרום לקבל אישור.

5. תהליכים מיוחדים
5.1. בנוסף לדרישות הישימות והמפורטות במסמך זה יקיים הספק את התהליכים הבאים:
5.1.1. הספק יבצע תהליך של תיקוף (ולידציה) עבור תהליכים מיוחדים וידווח על ביצוע בכל COT/COC המסופק לכרמוכרום.
5.1.2. בדיקות נדרשות לאישור תהליך:
5.1.2.1. טיפול תרמי-יש לבצע בדיקת קשיות על גבי 3 דגמים/ חלקים שעברו את כל התהליכים עם המנה, אלא אם הוכתב אחרת בהזמנה או סימוכי יצור מצורפים.
5.1.2.2. תהליכים מיוחדים אחרים – בהתאם לדרישות בסימוכי היצור, אלא אם הוכתב אחרת בהזמנה.
5.1.2.3  במידה ומבוצעת אספקת חומר עבור הלקוחות של כרמוכרום – על פי המצויין בהזמנת הרכש, יש להתייחס -בנוסף לרשום במסמך זה- למסמכים הבאים :
· עבור מוצרי רפאל, יש להתייחס לסעיף 1 בנספח A למסמך זה
· עבור מוצרי אלביט, יש להתייחס לסעיף 2 בנספח A  למסמך זה






נספח A : דרישות איכות  - לקוח של כרמוכרום

במידה ואחד מהלקוחות הבאים רשום בהזמנת הרכש כלקוח של כרמוכרום, יש לוודא עמידה בדרישות האיכות המפורטות במסמכים הרשומים להלן- במהדורתם האחרונה 
באם אין ברשותך את המסמכים הישימים במהדורתם האחרונה, יש לפנות לרכש כרמוכרום לקבלתם.


1. רפאל מערכות לחימה מתקדמות
1.1. "דרישות אבטחת איכות מיוחדות להזמנה"  raf#3263503  

2. אלביט מערכות  
2.1. "דרישות איכות מספקי מכניקה"  Op301-D123-ESG
2.2. "Substitute/Alternative for Materials and Coatings"  Q000-D161-ESX
2.3. "רשימת ספקי חומרי גלם, ספקי קשיחים וקבלני תהליכים מיוחדים"  Q906-F046-ESG
2.4.   "Substitutes/Alternatives for drawing notes and marks"- T604-D014-ESX
2.5. "SCAR- Supplier Corrective Action Requirement answering guidance"  
UN_Q906-D012-ESX	
2.6. דרישות איכות לקבלני משנה וספקים OP301-D100-ESX
2.7   עבור  אלביט "אל אופ"  תעופה אזרחית  ELOP-034D-906Q



image1.png
eARMOCHROME Itd.




